Ο Πρωτ. Κυριάκος Μανέττας για τη μεγάλη γιορτή της Ρόδου - ΕΚΚΛΗΣΙΑ ONLINE\nΤρίτη, 19 Νοεμβρίου 2019 21:01\nΑρχική » ΝΕΑ » Ο Πρωτ. Κυριάκος Μανέττας για τη μεγάλη γιορτή της Ρόδου\nΓράφει ο Πρωτοπρεσβύτερος Κυριάκος Αναστ. Μανέττας Κληρικός-εκπαιδευτικός, εφημέριος Ιερού Ναΰδριου Αγίας Ειρήνης-Τριών Ιεραρχών Πανεπιστημίου Αιγαίου Ρόδου.\nΚάθε χρόνο στις 13 και 14 Νοεμβρίου είναι το αποκορύφωμα των ιερών εκδηλώσεων και Ακολουθιών, με πανηγυρικό εσπερινό και Θεία Λειτουργία, με μεγαλοπρεπή λιτάνευση της θαυματουργού εικόνας και των λειψάνων του Αγίου Κωνσταντίνου του Υδραίου που μαζί με τη γενέτειρά του, την αρχόντισσσα την Ύδρα, είναι ο Πολιούχος Άγιος της πόλεως Ρόδου.\nΗ εποχή που έζησε και μαρτύρησε ο Κωνσταντίνος ο Υδραίος ήταν περίοδος κατοχής Τουρκικής, με όλα τα αρνητικά στοιχεία που δημιούργησαν στο πέρασμά τους οι κατακτητές.\nΓεννημένος το 1770 στο ιστορικό και ναυτικό νησί της Ύδρας από τον Μιχάλη και τη Μαρίνα Δημαρά ο Κωνσταντίνος, δέχεται τη φτώχεια και την μιζέρια της Τουρκικής κατοχής. Φτωχό νησί η Ύδρα, όλοι στον αγώνα για την απελευθέρωση, άλλοι στην ξενιτιά, άλλοι σκορπισμένοι σε διάφορα μέρη της Ελλαδικής επικράτειας. Η μητέρα του ξενοδούλευε μια και ο πατέρας του Μιχάλης ήτανε ανάπηρος ναυτικός. Είχε και μικρότερα αδέλφια, ανήλικα.\nΠαρά τις αντιρρήσεις των δικών του, σε ηλικία 18 χρονών αποφασίζει να έλθει στη Ρόδο, γιατί ζούνε και δραστηριοποιούνται πολλοί συμπατριώτες του Υδραίοι, όπου δούλευαν στον ταρσανά ή σε άλλες χειρωνακτικές εργασίες. Η φιλοτιμία του, η καλωσύνη του, το ήθος και η συνέπειά του, η φιλομάθειά του, τον κατέστησαν αγαπητό σε χριστιανούς και μωαμεθανούς.\nΗ ανάγκη του αυτή, για εργασία και χρήματα που στην αρχή δεν του έφταναν ούτε για να ζήσει, πόσω μάλλον να βοηθήσει και τους δικούς του, τον οδήγησαν στο δέλεαρ των Τούρκων, για καλύτερη εργασία και χρηματική αμοιβή.\nΟ Τούρκος ηγεμόνας Χασάν καπτάν, μετά από εισηγήσεις συνεργατών του τον προσλαμβάνει στους στάβλους των ζώων του και βλέποντας τα αξιόλογα προσόντα του, τον έβαλε σε υπεύθυνη θέση στις δουλειές του σαν επιστάτη. Η εργασία καλή και η χρηματική αμοιβή μεγάλη. Τον οδήγησαν στον εξισλαμισμό με το ζόρι όταν σε μια μεγάλη γιορτή του Ραμαζανιού τον έντυσαν με ρούχα σαν τα δικά τους και τον ονόμασαν Χασάν. Η δυσάρεστη είδηση κυκλοφόρησε γρήγορα στη Ρόδο, στους Υδραίους και στην πατρίδα του. Η μητέρα του τον θεώρησε νεκρό.\nΟ πατέρας του πέθανε από μαρασμό. Όλοι τον περιφρονούσαν και κανείς δεν ήθελε να του μιλήσει. Έκανε το τόλμημα και πήγε στην Ύδρα. Κανείς δεν του άνοιξε την πόρτα. Η νονά του που του έδωσε νερό να πιει έσπασε την πύλινη στάμνα, για να μην μολυνθούν άλλοι.\nΣυνειδητοποιώντας το μεγάλο του λάθος ζητά την επιστροφή του και τη μετάνοιά του. Πήγε σε πνευματικό στη Ρόδο, πήρε συμβουλές, έφτασε στην Κρίμι της Κωνσταντινούπολης και από εκεί στο Άγιον Όρος στην Μονή των Ιβήρων.\nΕκεί ζούσε εξόριστος ο άγιος εθνομάρτυρας Γρηγόριος ο Ε’. Τον συμβούλεψε, του έδωσε τον κανόνα της μετάνοιάς του μετά από μεγάλη δοκιμασία. Τον έκαναν μοναχό με το όνομα πάλι Κωνσταντίνο. Δεν αναπαυόταν πουθενά αλλού παρά στη Ρόδο, όπου εκεί που αρνήθηκε τον Χριστό εκεί ήθελε δημόσια να τον ομολογήσει και να μαρτυρήσει για τη χάρη Του. Η απόφασή του αυτή, παρά τις παρακλήσεις του Τούρκου ηγεμόνα, τον βρήκαν ανυποχώρητο και αλύγιστο.\nΤους ομολόγησε ότι ο Χριστός είναι η μόνη αλήθεια και ότι σιχάθηκε το λάθος και το πονηρό παιχνίδι που του έπαιξαν. Βλέποντας ότι δεν κερδίζουν τίποτα με τις απειλές, με ξυλοδαρμούς, τον οδήγησαν στις φυλακές. Παρά τις επίμονες προσπάθειές τους δεν κατόρθωσαν να τον μεταπείσουν με αποτέλεσμα να βρει μαρτυρικό τέλος, ομολογώντας τον Τριαδικό αληθινό Θεό με απαγχονισμό τα ξημερώματα της 14ης Νοεμβρίου του 1800 μ.Χ. σε ηλικία 30 χρονών.\nΟι Υδραίοι της Ρόδου τον εντιαφίασαν με συγκίνηση και υπερήφανοι για τον μάρτυρα συμπατριώτη τους μακριά από τους Τούρκους στον Ιερό Ναό των Εισοδίων της Θεοδόκου στο Νιοχώρι, όπου του αφιέρωσαν ειδική μαρμάρινη πλάκα σαν Υδραίοι. Ακολούθησαν πολλές θαυματουργικές εμφανίσεις του Αγίου Κων/νου του Υδραίου.\nΜετά από 7 χρόνια ήλθε η μητέρα του Μαρίνα, έγινε η εκταφή του, η μητέρα του πήρε τα λείψανα του γιου της, Αγίου Κωνσταντίνου στην Ύδρα και άφησε την ωλένη της δεξιάς τους χείρας στη Ρόδο, επί Μητροπολίτη Ρόδου Νείλου.\nΟ Άγιος μέχρι το 1955 δεν τιμόταν ούτε στη Ρόδο, ούτε στην Ύδρα. Ο Μακαριστός και πολυταλαντούχος Μητροπολίτης Ρόδου Σπυρίδωνας ο Συνοδινός από το Ληξούρι Κεφαλληνίας με βασιλικό διάταγμα και με όλες τις επίσημες διαδικασίες, καθιέρωσε πολιούχο Άγιο της πόλεως Ρόδου τον Νεομάρτυρα Κωνσταντίνο τον Υδραίο. Από τότε και κάθε χρόνο η 14η Νοεμβρίου είναι ημέρα αργίας για δημόσιες υπηρεσίες και σχολεία.\nΕίναι αξιοσημείωτο το γεγονός ότι η Ποιμαντορία του μακαριστού Γερολήμου και ευεργέτη, του Μητροπολίτη Ρόδου Σπυρίδωνα Συνοδινού, υπήρξε, όπως ο χρυσός αιώνας του Περικλέους.\nΟι μεγαλοπρεπείς λιτανείες, οι παρουσίες δεκάδων Αρχιερέων, η επιβλητική και πολυεδρική του προσωπικότητα άφησε εποχή. Συνετέλεσε τα μέγιστα και ο αξέχαστος, αδαμάντινος και μεγαλοπρεπής πρωτοσύγκελλος της Μητροπόλεως Ρόδου, Αρχιμανδρίτης του Οικουμενικού Θρόνου μακαριστός Αλέξανδρος Θεοδωρακόπουλος.\nΕπίσης μια σειρά ευλαβών ιερέων όπως ο παππούς μου πατήρ Κυριάκος Μανέττας, που λατρεύτηκε στην Παλιά Πόλη, όπου άνοιξε τον Άγιο Φανούριο και στο Νιοχώρι στα Εισόδια της Θεοτόκου. Ευχαριστώ τον Θεό που γνώρισα και πολύ καλό και κλήρο, τέτοιες ιερές μορφές. Οι ιστορικοί ήδη ασχολούνται, το δε μέλλον θα αναδείξει την προσφορά και το έργο τους, Αδέλφια μου.\nΟ Άγιος Νεομάρτυρας Κωνσταντίνος ο Υδραίος, να μας ευλογεί και να μας προστατεύει Ροδίους και Υδραίους, τη νεολαία, τον κλήρο και τον λαό σε καλό και πνευματικό αγώνα. Επίσης ο Απόστολος και διάκονος Φίλιππος και ο Άγιος Γρηγόριος ο Παλαμάς Αρχιεπίσκοπος Θεσσαλονίκης, να μας ευλογούν που συνεορτάζουν.\nΚαλή νηστεία των Χριστουγέννων που αρχίζει από αύριο με τη χάρη του Θεού.\nΣπυρίδωνος του αξέχαστου Μητροπολίτου Ρόδου, Σύμης, Χάλκης, Τήλου, Νισύρου και Καστελλορίζου, προστάτου και ευεργέτη μου. Αιωνία η μνήμη. Αμήν\n2 χρόνια πριν Γράφει το ΕΚΚΛΗΣΙΑ ONLINE, ΝΕΑΜητρόπολη Ρόδου, Ρόδος\nΤι συνέβη και η Παναγία μας ζήτησε από τον Υιό Της και Θεό μας να Της »χαρίσει» τον Άθω;Οικολόγοι: Νίπτει τας χείρας του το Τμήμα Αρχαιοτήτων για το μοναστήρι της Τραχυπέδουλας\nΚυριακής της Τυρινής-1η Μαρτίου στον Άγιο Τρύφωνα Ρόδου\nΤοις ευθέσιν πρέπει αίνεσις ! (Του Αρχιμανδρίτη Αθανασίου Μισσού)


ΔΟΞΑ ΤΩ ΘΕΩ : ΝΑΥΠΛΙΟ: ΕΟΡΤΗ ΤΩΝ ΕΓΚΑΙΝΕΙΩΝ ΤΟΥ ΠΡΟΣΚΥΝΗΜΑΤΙΚΟΥ ΝΑΟΥ ΤΟΥ ΑΓΙΟΥ ΑΝΑΣΤΑΣΙΟΥ ΠΟΛΙΟΥΧΟΥ ΤΗΣ ΠΟΛΕΩΣ\nΝΑΥΠΛΙΟ: ΕΟΡΤΗ ΤΩΝ ΕΓΚΑΙΝΕΙΩΝ ΤΟΥ ΠΡΟΣΚΥΝΗΜΑΤΙΚΟΥ ΝΑΟΥ ΤΟΥ ΑΓΙΟΥ ΑΝΑΣΤΑΣΙΟΥ ΠΟΛΙΟΥΧΟΥ ΤΗΣ ΠΟΛΕΩΣ\nΟ Σεβ. Μητροπολίτης Μουάνζας κ. Ιερώνυμος γεννήθηκε την 18η Μαρτίου 1963 στο BULOPA, BUSOGA, UGANDA. Σπούδασε Θεολογία στο Πανεπιστήμιο Αθηνών (1986-1991). Παρακολούθησε μεταπτυχιακές σπουδές του Κανονικού Δικαίου στο Πανεπιστήμιο Αθηνών (1992-1996). Χειροτονήθηκε Διάκονος το έτος 1996 και Πρεσβύτερος το έτος 1996. Διετέλεσε Γενικός Αρχιερατικός Επίτροπος Ιεράς Μητροπόλεως Καμπάλας (1996-1997) και Γενικός Αρχιερατικός Επίτροπος της Ιεράς Επισκοπής Μπουκόμπας (1997-1999). Εξελέγη Επαρχιούχος Επίσκοπος Μπουκόμπας την 23η Νοεμβρίου 1999 και χειροτονήθηκε την 11η Δεκεμβρίου του ιδίου έτους υπό του μακαριστού Πατριάρχου Αλεξανδρείας κυρού Πέτρου Ζ΄. Την 23η Νοεμβρίου 2007 η Ιερά Επισκοπή Μπουκόμπας ανυψώθη σε Μητρόπολη, υπό τον τίτλο Μουάνζας με Έδρα την Μποκόμπα της Τανζανίας\nΕτικέτες ( λινκ ), ΑΓΙΟΡΕΙΤΙΚΟ ΒΗΜΑ, Αρχική Σελίδα, Εικόνες, κείμενο


Ο Συλλόγος «Φίλοι Οινουσσών» για τον Αγιο Νικόλα - Χίος - Εφημερίδα Αλήθεια\nΟ Συλλόγος «Φίλοι Οινουσσών» για τον Αγιο Νικόλα\nΤο Διοικητικό Συμβούλιο του Συλλόγου «Φίλοι Οινουσσών» σας προσκαλεί στις εορταστικές εκδηλώσεις τιμής και μνήμης του Αγίου Νικολάου, προστάτη των ναυτιλλομένων και πολιούχου των Οινουσσών, οι οποίες θα πραγματοποιηθούν την Κυριακή 1 Δεκεμβρίου 2013 στην Αθήνα, ως εξής:\n-Θεία Λειτουργία μετ’ Αρτοκλασίας και επιμνημόσυνη δέηση για τους άταφους ναύτες στον Ιερό Ναό Αγ. Σώστη Λ. Συγγρού στις 10.00 π.μ.\n-Πανηγυρική εκδήλωση στον Πολυχώρο Νέου Κόσμου του Δήμου Αθηναίων, Τιμοκρέοντος 6Α, (Άγ. Σώστης) στις 12.00 μ.\nΟμιλητής της εκδηλώσεως θα είναι ο φιλόλογος, επίτ. Επιθεωρητής Μέσης Εκπαιδεύσεως κ. Αντώνιος Ν. Χαροκόπος με θέμα: «Παιδεία και άνθρωπος».\nΘα δοθούν επίσης οι έπαινοι του ΣΦΟ στους εισαχθέντες στα ΑΕΙ-ΤΕΙ και Ακαδ. Εμπ. Ναυτικού της χώρας καθώς και οι υποτροφίες του Ιδρύματος Λέοντος και Ασπασίας Λεμού.\nΠαρακαλείσθε να τιμήσετε με την παρουσία σας την εκδήλωση.\nΔια το Δ.Σ. του ΣΦΟ\nΓεώργιος Στ. Δανιήλ\nwomen affairs site why men have affairs\ncheat wife read why people cheat


Μήπως να ακολουθήσεις τη δίαιτα «macro» για να δεις αποτέλεσμα;\nΜήπως να ακολουθήσεις τη δίαιτα «macro» για να δεις αποτέλεσμα; Μήπως να ακολουθήσεις τη δίαιτα «macro» για να δεις αποτέλεσμα;\nΤι ακριβώς είναι η μακροθρεπτική δίαιτα και πώς «δουλεύει»;\nH μακροθρεπτική δίαιτα ή, αλλιώς, δίαιτα macro είναι ο όρος για τη δίαιτα που λαμβάνει ως βασικό άξονα τα μακροθρεπτικά συστατικά στη διατροφή σου, δηλαδή τα συστατικά που πρέπει απαραίτητα να υπάρχουν στο διαιτολόγιό σου.\nΠοια είναι αυτά; Οι υδατάνθρακες, οι πρωτεΐνες και τα λιπαρά.\nΑντί λοιπόν να εστιάζεις απλώς στις θερμίδες, σου προτείνει να εστιάζεις στην ποιότητα και την ποσότητα των μακροθρεπτικών συστατικών για την κάλυψη των αναγκών του οργανισμού.\nΤα κορεσμένα λιπαρά οξέα περιέχονται κυρίως σε ζωικής προέλευσης τρόφιμα, όπως το κρέας, τα γαλακτοκομικά προϊόντα, το βούτυρο, σε επεξεργασμένα-έτοιμα γεύματα και σε κάποια έλαια φυτικής προελεύσεως, όπως το λάδι καρύδας και το φοινικέλαιο. Η αυξημένη κατανάλωση κορεσμένων λιπαρών οξέων έχει συνδεθεί με αυξημένο κίνδυνο εμφάνισης καρδιομεταβολικών νοσημάτων, όπως τα καρδιαγγειακά νοσήματα, ο σακχαρώδης διαβήτης τύπου 2, η παχυσαρκία και άλλες χρόνιες ασθένειες.\nΤα ακόρεστα λίπη τα βρίσκουμε στο ελαιόλαδο και σε άλλα φυτικά έλαια, στις ελιές, στο αβοκάντο, στους ξηρούς καρπούς, στα ψάρια και στα ιχθυέλαια. Τα ακόρεστα λίπη έχουν σχετιστεί με οφέλη στο καρδιαγγειακό και το ανοσοποιητικό σύστημα και με την υγεία του εγκεφάλου. Επιπλέον, η αντικατάσταση μέρους κορεσμένων λιπαρών από ακόρεστα στη διατροφή έχει σχετιστεί με ευεργετικά οφέλη για την υγεία. Η συνολική πρόσληψη λίπους δεν πρέπει να ξεπερνά το 35% των συνολικών ενεργειακών αναγκών.\nκεντρική φώτο: pexels.com/photo/person-holding-green-vegetables-3629537/


5 celebrities που άλλαξαν το hair look τους μέσα στον μήνα και πολύ καλά έκαναν - ELLE\n5 celebrities που άλλαξαν το hair look τους μέσα στον μήνα και πολύ καλά έκαναν\nΘες να κάνεις μια αλλαγή στα μαλλιά σου και δεν ξέρεις τι να κάνεις ακριβώς; Ίσως αυτά τα hair-look που επέλεξαν για τη νέα σεζόν οι αγαπημένες μας celebrities, να είναι αυτό που έψαχνες.\nELLE Team 26 Οκτ. 21\nΚάθε νέα σεζόν είναι συνδεδεμένη με την ανανέωση. Κάπως έτσι, λοιπόν, για εμάς τις γυναίκες, ένα νέο hair look είναι η πιο συχνή αλλαγή που επιλέγουμε να κάνουμε πριν κάνουμε δυναμικό comeback στην καθημερινή ρουτίνα μετά τις διακοπές .\nΆλλες από εμάς φλερτάρουμε με την ιδέα να αλλάξουμε χρώμα, άλλες πάλι επιθυμούμε να αλλάξουμε το μήκος ή το στυλ των μαλλιών μας. Σε κάθε περίπτωση, όμως, ένα είναι βέβαιο: Με μια ανανέωση στο hair look μας μπορούμε να χαρίσουμε extra πόντους στο στυλ μας και να ανανεώσουμε πλήρως την εξωτερική μας εικόνα.\nΚαι επειδή αυτός είναι ένας κανόνας, που ισχύει για όλες μας, εμείς συγκεντρώσαμε σε αυτό το άρθρο τις αλλαγές που έκαναν, φέτος στα μαλλιά τους, 5 αγαπημένες μας celebrities και μας ενθουσίασαν.\nHailey Bieber: Καστανά μαλλιά\nH Hailey Bieber αποχωρίστηκε τα ξανθά μαλλιά της και υιοθέτησε ένα σοκολατί χρώμα που της πάει πολύ.\nΟι αφέλειες φέτος αποτελούν ένα από τα μεγαλύτερα hair trends και η Beyonce είπε «ναι» σε αυτή τη τάση.\nSelena Gomez: Bob hair look\n@selenagomezOnly Murders in the Building watch party 10/19 6:00pm PST!♬ original sound – Selena Gomez\nΗ Selena Gomez μπορεί να είχε το τελευταίο διάστημα ξανθά, μακριά μαλλιά, αλλά όπως φαίνεται αποφάσισε να επιστρέψει στο κλασικό bob haircut σε καστανή απόχρωση.\nBella Hadid: Έντονο κόκκινο\nΣίγουρα αυτή δεν είναι μια μόνιμη αλλαγή, αλλά πρόκειται για μια περούκα που δοκίμασε η Bella Hadid. Ωστόσο, το τολμηρό αυτό αποτέλεσμα της πάει πολύ και το μοντέλο, όπως φαίνεται, μπορεί να υποστηρίξει τα πάντα.\nMeghan Markle: Καστανό με χάλκινο\nΗ Meghan Markle φέτος άφησε στην άκρη την μελαχρινή της εκδοχή και υιοθέτησε ένα καστανό-χάλκινο χρώμα που ενθουσίασε τους fans της.\n#beauty #celebrities #μαλλιά #ομορφιά


Όταν αποφάσισα να γράψω τη δική μου εμπειρία για το πώς άλλαξα τον τρόπο ζωής μου, αναρωτήθηκα γιατί θέλω να το κάνω; Η απάντηση άμεση. Για μένα, να το βλέπω και να με θαυμάζω! Αυτή η καταγραφή είναι το πτυχίο μου, το μετάλλιό μου, το βραβείο μου! Θα μπορούσα να μιλάω για ώρες ή μέρες με σκοπό να πείσω να ακολουθήσουν και άλλοι. Τα λόγια άλλωστε είναι πάντα τόσο εύκολα... Ευτυχώς όμως ο καθένας από μας είναι διαφορετικός και χρειάζεται τη δική του εσωτερική φωνή για να κάνει το καλύτερο που μπορεί για τον εαυτό του. Το' χω καταλάβει από νωρίς και με έχει σώσει από πολλές «συμβουλές» προς άλλους. Έτσι αποφάσισα απλά να αναφερθώ στην προσωπική μου εμπειρία, τη δική μου νίκη! Όλοι έχουμε νίκες αλλά με δυσκολία τις ανακαλύπτουμε, τις παραδεχόμαστε, τις απολαμβάνουμε!\nΓια 25 χρόνια κουβαλούσα πολλά κιλά, είχα το τσιγάρο ως απόλυτο αξεσουάρ στο χέρι μου και εννοείται ότι «κουνιόμουν» μόνο σε κάποιο πάρτι..! Δεν θα αναφερθώ στον ατελείωτο αγώνα μου με τα κιλά. Χρόνια πάλευα μαζί τους. Όσοι έχουν λίγα ή πολλά κιλά παραπάνω μπορούν πολύ εύκολα να τον καταλάβουν. Ευτυχώς κατάφερα σχετικά νωρίς να τα διώξω και αρκετά χρόνια τώρα, έχω το ιδανικό βάρος για το ύψος και την ηλικία μου.\nΟ επόμενος στόχος μου ήταν το τσιγάρο. Δεν μου αρέσει να «βιάζω» τον εαυτό μου οπότε δοκίμασα αρχικά να το ελαττώσω χρησιμοποιώντας το ηλεκτρονικό. Για μένα ήταν σημαντική επιτυχία να κάνω έστω και 1 τσιγάρο λιγότερο. Το πακέτο με τα τσιγάρα -για πολύ καιρό- πάντα στη τσάντα μου. Έτσι, για ασφάλεια... ΠΟΤΕ δεν είπα ότι θα το κόψω, αλλά από κείνη την ημέρα δεν ξανάβαλα τσιγάρο στο στόμα μου. Ήταν μια μεγάλη μου νίκη!! Εξακολουθώ να «ατμίζω» αλλά με έχω μάθει πλέον. Θέλω το χρόνο μου και μου τον δίνω!! Χωρίς να με πιέζω – και αυτό είναι το δικό μου μυστικό- θα τα καταφέρω να απαλλαγώ και από αυτό.\nΚαι πάμε στο τρίτο και βασικότερο βαρίδι της δικής μου ζωής, την ακινησία! Η σχέση μου με τη γυμναστική ουσιαστικά ανύπαρκτη. Πάντα θυμάμαι τον εαυτό μου να κάνει προσπάθειες από μικρή. Μπαλέτο, τένις, βόλεϊ, γυμναστήριο με ακριβώς τα ίδια απογοητευτικά αποτελέσματα. Παραίτηση! Όλα αυτά μέχρι τα 40 μου χρόνια...\nΉταν η στιγμή που ένιωσα την ανάγκη να βλέπω το σώμα μου και να μου αρέσει, να το αγαπήσω όπως του αξίζει! Είναι άλλωστε αυτό που κουβαλά τη ψυχή, το μυαλό μου, ΕΜΕΝΑ! Όπως λοιπόν αγαπώ τη ψυχή και το μυαλό μου έτσι ήθελα να αγαπήσω και το σώμα μου. Ήξερα ότι αυτό θα έρθει μόνο αν ασχοληθώ μαζί του ουσιαστικά! Ξεκίνησα με 10 λεπτά την ημέρα. Είχα σύστημα, ήθελα να κάνω κάτι τόσο όσο δεν θα με «κουράσει» για αρχή. Ήθελα να το κάνω σιγά ώστε να μην το παρατήσω. Ήθελα να είναι ευχάριστο!\n10 λεπτά ήταν αρκετά να αλλάξουν τη ζωή μου. Κάθε μέρα 10 λεπτά! Μετά ζεστό μπανάκι, μια μυρωδάτη κρέμα και το άρωμά μου. Η καθημερινή μου ιεροτελεστία.... Εγώ και το σώμα μου! Μαγική εμπειρία!!\nΑυτά τα πρώτα 10 λεπτά μ' έφεραν σήμερα, σχεδόν 2 χρόνια μετά, να ζητώ από τον άντρα μου – έχω τη τύχη να είναι γυμναστής - να μου βγάζει πρόγραμμα, όχι μόνο για τα TRX, BOSU, μπάλα κλπ. αλλά και να με καθοδηγεί σωστά, έτσι ώστε να αγαπήσω και το τρέξιμο, κάτι που πάντα απεχθανόμουν!\nΑυτά τα πρώτα 10 λεπτά με έκαναν να περνώ σήμερα μπροστά από το καθρέπτη και να κοιτάζω με δέος τις αλλαγές στο σώμα μου. Ναι, η γυμναστική με βοήθησε να αλλάξω. Όχι μόνο στο σώμα αλλά και στην ψυχή! Με τη γυμναστική ένιωσα ότι δεν υπάρχει κάτι που δεν μπορώ να κάνω, δεν μπορώ να ξεπεράσω, δεν μπορώ να νικήσω.\nΑυτά τα πρώτα 10 λεπτά με κάνουν σήμερα, να αναζητώ παλιές φωτογραφίες κρυμμένες για χρόνια πολλά! Να τις απλώνω χωρίς φόβο πλέον μπροστά μου. Να τις κοιτώ όχι με λύπη και στεναχώρια αλλά με θαυμασμό! Γιατί αυτό το μικρό κορίτσι των φωτογραφιών, βρέθηκε αντιμέτωπο με πολλές δυσκολίες και τεράστια εμπόδια, ξεσπούσε στο σώμα του για πολλά χρόνια, αλλά κατάφερε να βρει τη δύναμη στα 42 να αρχίσει να αγαπά το σώμα του.\nΑυτό το κορίτσι είμαι εγώ και αυτά τα πρώτα 10 λεπτά κατάφεραν τελικά να διώξουν και το τελευταίο βαρίδι της ζωής μου.\nΜε αυτά τα πρώτα 10 λεπτά σήμερα παίρνω το δικό μου χειροκρότημα!


Ισχύει για: Excel 2007, Word 2007, Outlook 2007, PowerPoint 2007, Publisher 2007,\nΤο Microsoft Office Outlook 2007 with Business Contact Manager διατίθεται ως μεμονωμένη έκδοση ή στο πλαίσιο του συστήματος 2007 Microsoft Office και βοηθά τις μικρές επιχειρήσεις στη δημιουργία, παρακολούθηση και ανάπτυξη σχέσεων με τους πελάτες. Συμβουλή: Για τους χρήστες των Microsoft Office Excel, PowerPoint, Publisher και Word 2007 ή 2003 Αφού εγκατασταθεί το Business Contact Manager for Outlook, μπορείτε να συνδέσετε τους διάφορους τύπους αρχείων με τις εγγραφές του Business Contact Manager for Outlook. Μόνο η μεμονωμένη έκδοση του Microsoft Office Outlook 2007 with Business Contact Manager μπορεί να χρησιμοποιηθεί με Excel, PowerPoint, Publisher και Word 2003.\nΑντιμετώπιση προβλημάτων κατά την εγκατάσταση του Business Contact Manager for Outlook 2007\nΤο CD εγκατάστασης του Business Contact Manager for Outlook περιλαμβάνεται στην μεμονωμένη έκδοση του Microsoft Office Outlook 2007 with Business Contact Manager, καθώς και στις ακόλουθες οικογένειες προγραμμάτων 2007 Microsoft Office: Microsoft Office Professional 2007\nΤο Microsoft Office Outlook 2007 with Business Contact Manager διατίθεται και ξεχωριστά. Μπορείτε να το αγοράσετε ή να κάνετε λήψη από την τοποθεσία του Microsoft Office Online στο Web. Οι οικογένειες προγραμμάτων 2007 Office περιέχουν δύο CD. Εγκαταστήστε το Business Contact Manager for Outlook τοποθετώντας το CD 2. Εάν κάνετε λήψη των οικογενειών προγραμμάτων 2007 Office από την τοποθεσία του Microsoft Office Online στο Web, θα πρέπει να κάνετε κλικ στο κουμπί Λήψη 2 για να λάβετε το Business Contact Manager for Outlook.\nΤο Business Contact Manager for Outlook δεν περιλαμβάνεται στο Microsoft Office Professional Plus 2007. Συμβουλή: Δοκιμαστικές εκδόσεις του Microsoft Office Professional 2007 και του Office Small Business 2007, οι οποίες περιλαμβάνουν το Business Contact Manager for Outlook είναι διαθέσιμες στην τοποθεσία του Microsoft Office Online στο Web. Κάντε κλικ στη δεύτερη σύνδεση, για να εγκαταστήσετε τη δοκιμαστική έκδοση του Business Contact Manager for Outlook.\nΣυμβουλή: Ανατρέξτε στο θέμα Απαιτήσεις συστήματος 2007 Microsoft Office για πληροφορίες σχετικά με το εάν ο υπολογιστής σας πληροί ή υπερβαίνει τις ελάχιστες απαιτήσεις συστήματος.\nΜεμονωμένη έκδοση του Business Contact Manager for Outlook\nΕάν έχετε τη μεμονωμένη έκδοση του Business Contact Manager for Outlook 2007, τοποθετήστε το CD.\nΟικογένεια προγραμμάτων 2007 Office που περιλαμβάνει το Business Contact Manager for Outlook\nΕάν έχετε μια οικογένεια προγραμμάτων 2007 Office, τοποθετήστε το CD 2. Εάν το παράθυρο έναρξης δεν εμφανιστεί αυτόματα, στο μενού Έναρξη , κάντε κλικ στην επιλογή Ο Υπολογιστής μου και, στη συνέχεια, κάντε διπλό κλικ στη μονάδα CD. Σημείωση: Το Outlook 2007 πρέπει να έχει εγκατασταθεί πριν το Business Contact Manager for Outlook 2007. Η εγκατάσταση του Business Contact Manager for Outlook 2007 με το Outlook 2003 δεν υποστηρίζεται.\nΌταν ολοκληρωθεί η εγκατάσταση, ανοίξτε το Outlook 2007. Ακολουθήστε τα βήματα στον Οδηγό έναρξης.\nΣημείωση: Για βοήθεια με οποιαδήποτε σελίδα του Οδηγού έναρξης, κάντε κλικ στο κουμπί Βοήθεια.\nΓια να ξεκινήσετε, από το μενού Business Contact Manager κάντε κλικ στο στοιχείο Αρχική σελίδα του Business Contact Manager. Συμβουλή: Εάν δεν βλέπετε το μενού Business Contact Manager, ενδέχεται να μην έχει εγκατασταθεί επιτυχώς το Business Contact Manager for Outlook. Για περισσότερες πληροφορίες ανατρέξτε στο θέμα Αντιμετώπιση προβλημάτων κατά την εγκατάσταση του Business Contact Manager for Outlook 2007.\nΓια βοήθεια με το Business Contact Manager for Outlook, στο Outlook, στο μενού Βοήθεια, τοποθετήστε το δείκτη του ποντικιού στην επιλογή Business Contact Manager for Outlook και, στη συνέχεια, κάντε κλικ στην εντολή Βοήθεια για το Business Contact Manager for Outlook.\nΓια πληροφορίες σχετικά με το Business Contact Manager for Outlook 2003, ανατρέξτε στο θέμα Εγκατάσταση του Business Contact Manager for Outlook 2003.\nΓια πληροφορίες σχετικά με την εγκατάσταση του Business Contact Manager for Outlook σε έναν υπολογιστή και την παραχώρηση πρόσβασης σε επαγγελματικά δεδομένα για τους συναδέλφους σας, ανατρέξτε στο θέμα Κοινή χρήση των δεδομένων του Business Contact Manager με άλλους χρήστες. Για πληροφορίες σχετικά με τον τρόπο εγκατάστασης του Business Contact Manager for Outlook σε απομακρυσμένο διακομιστή, ανατρέξτε στο θέμα Outlook 2007 with Business Contact Manager: Εργαλείο διαχείρισης βάσης δεδομένων.\nΘέλετε να καταργήσετε την εγκατάσταση του Business Contact Manager for Outlook; Για πληροφορίες σχετικά με την κατάργηση του Business Contact Manager for Outlook και την κατάργηση εμφάνισης του "Οδηγού έναρξης" κατά την εκκίνηση του Outlook, ανατρέξτε στο θέμα Κατάργηση του Business Contact Manager for Outlook 2007. Αρχή της σελίδας\nΗ χρήση του Business Contact Manager for Outlook μπορεί να σας βοηθήσει να λειτουργήσετε τη μικρή σας επιχείρηση περισσότερο αποδοτικά. Μπορείτε να: Δημιουργήσετε ξεχωριστές εγγραφή Business Contact για πρόσωπα με τα οποία έχετε επαγγελματικές σχέσεις.\nΔημιουργήσετε εγγραφή λογαριασμού για εταιρεία με τις οποίες συνεργάζεστε και να συνδέσετε τις επαγγελματικές επαφές σας με αυτούς τους λογαριασμούς.\nΠαρακολουθήσετε υποψήφιος πελάτης ή Ευκαιρία καθώς εξελίσσονται σε πελάτης ή προμηθευτές.\nΔημιουργήσετε και να παρακολουθήσετε Επαγγελματικό έργο και να αναθέσετε εργασία έργου σε άλλα μέλη της ομάδας σας.\nΔημιουργήσετε, προωθήσετε και παρακολουθήσετε Εκστρατεία μάρκετινγκ για την πιο αποτελεσματική χρήση των πόρων σας για την ανάπτυξη μια περισσότερο κερδοφόρας επιχείρησης.\nΣυνδέσετε στοιχείο ιστορικού επικοινωνίας στις εγγραφές λογαριασμού και επαγγελματικής επαφής, συμπεριλαμβανομένων των επαγγελματική σημείωση, αρχείο καταγραφής κλήσεων, εργασιών, μηνυμάτων ηλεκτρονικού ταχυδρομείου, συναντήσεων και αρχείων.\nIntegrate these records with a compatible σύστημα λογιστικής, so that you can monitor the financial health of your business.


H ποίηση της Κικής Δημουλά στη δισκογραφία | LiFO\n25.2.2020 | 09:34\nΤο 1998 κυκλοφορεί το άλμπουμ «Στην Αγκαλιά της Άκρης», με την Κική Δημουλά να απαγγέλλει ποιήματά της υπό την σεμνή συνοδεία του Θάνου Μικρούτσικου στο πιάνο. Πηγή: Εντευκτήριο #83\nΟ ποιητικός λόγος της Κικής Δημουλά δεν είναι εύκολα μελοποιήσιμος, αλλά από την στιγμή που έχει μελοποιηθεί κατά κόρον ο Καβάφης δεν υπάρχει «εύκολη» και «δύσκολη» ποίηση, όσον αφορά στην μελοποίησή της.\nΠαρά ταύτα, και για πολλά χρόνια, η ποίηση της Δημουλά δεν θα ντυθεί με νότες, παρότι η ίδια ήταν μια γενικώς γνωστή και βραβευμένη ποιήτρια (Β' Βραβείο Ποιήσεως το 1972, για τη συλλογή της «Το Λίγο του Κόσμου»).\nΠιθανώς αυτό να οφείλεται στο γεγονός πως η Δημουλά για πολλά χρόνια, για σχεδόν μισόν αιώνα, δεν έγραφε τακτικά, αν σκεφτούμε πως μέχρι το 1998 είχε εκδώσει μόλις εννέα συλλογές – τρεις τη δεκαετία του '50, μία τη δεκαετία του '60, μία τη δεκαετία του '70, δύο τη δεκαετία του '80 και δύο τη δεκαετία του '90. Αντιθέτως, στις δεκαετίες του 2000 και του 2010 κυκλοφόρησε έξι συλλογές, που την έφεραν ακόμη περισσότερο κοντά και πιο μαζικά προς το αναγνωστικό κοινό.\nΤο κρίσιμο σημείο, όσον αφορά στις μελοποιήσεις ποιημάτων της Δημουλά, ήταν βασικά ο συγκεντρωτικός τόμος που είχε τυπώσει ο Ίκαρος το 1998 με τον τίτλο «Ποιήματα», μαζί με την νέα τότε συλλογή της «Ενός Λεπτού Μαζί».\nΤο κρίσιμο σημείο, όσον αφορά στις μελοποιήσεις ποιημάτων της Δημουλά, ήταν βασικά ο συγκεντρωτικός τόμος που είχε τυπώσει ο Ίκαρος το 1998 με τον τίτλο «Ποιήματα», μαζί με την νέα τότε συλλογή της «Ενός Λεπτού Μαζί». Απ' αυτά τα βιβλία κατ' αρχάς την γνώρισε περισσότερο ο κόσμος. Και από το 1998 και μετά ξεκινά ουσιαστικά και η δισκογραφία της.\nΚική Δημουλά / Θάνος Μικρούτσικος\nΣτην Αγκαλιά της Άκρης / Ποίηση με Μουσική\nΤο 1998 κυκλοφορεί το άλμπουμ «Στην Αγκαλιά της Άκρης», με την Κική Δημουλά να απαγγέλλει ποιήματά της υπό την σεμνή συνοδεία του Θάνου Μικρούτσικου στο πιάνο. Υπάρχουν και μερικά σόλο πιανιστικά θέματα του συνθέτη εδώ, αλλά ο δίσκος βασικά είναι οι απαγγελίες.\nΑκούγονται ποιήματα από τις συλλογές «Επί τα Ίχνη», «Το Λίγο του Κόσμου», «Το Τελευταίο Σώμα μου», «Χαίρε Ποτέ» και η «Εφηβεία της Λήθης», όπως και ένα ανέκδοτο, τότε, ποίημα το «Επεισόδιο» (θα το διαβάζαμε στη συλλογή «Ενός Λεπτού Μαζί», που θα τυπωνόταν την ίδια χρονιά).\nΗ Κική Δημουλά απαγγέλλει πότε αργά και με συγκίνηση, πότε πιο γρήγορα και ασθματικά, πότε με μια θλίψη στην προσωδία της, άλλοτε όμως με μια αποφασιστικότητα ή ακόμη και με έναν φιλοπαίγμονα ή και ειρωνικό τρόπο (ανάλογα με το ποίημα).\nΗ ηχογράφηση είναι πολύ καλή, με τεχνητό βάθος, και με τη φωνή, γερή και με ωραία άρθρωση, να σε κρατά σε εγρήγορση.\nΤο 1996 η Τάνια Τσανακλίδου παρουσιάζει για πρώτη φορά την παράσταση Το Μαγικό Κουτί στην Θεσσαλονίκη, με τη συνοδεία του Τάκη Φαραζή στο πιάνο. Δύο χρόνια αργότερα, το 1998, θα κυκλοφορούσε και το σχετικό CD με τα 23 tracks.\nΑνάμεσα στα τραγούδια και τέσσερις απαγγελίες της Τσανακλίδου στις τέσσερις στροφές («Ο έρωτας», «Ο φόβος», «Η μνήμη», «Η νύχτα») ενός από τα πιο γνωστά και πιο αγαπημένα ποιήματα της Κικής Δημουλά, τού «Ο πληθυντικός αριθμός» (από τη συλλογή «Το Λίγο του Κόσμου» από το 1971).\nΚική Δημουλά / Nίκος Ξανθούλης / Σοφία Μιχαηλίδου\n[Artion Records, 2003]\nΤο άλμπουμ περιλαμβάνει και απαγγελίες από την ίδια την Κική Δημουλά, και μελοποιήσεις ποιημάτων της από τον συνθέτη Νίκο Ξανθούλη, με ερμηνείες από την Σοφία Μιχαηλίδου.\nΗ ίδια η Δημουλά στην παρουσίαση του δίσκου στο Μέγαρο Μουσικής Αθηνών, τον Νοέμβριο του 2003, είχε πει πως... «απαιτήθηκε μεγάλος κόπος από τους καλλιτέχνες» και πως «εγώ είμαι η κερδισμένη, διότι έδωσα κάτι βουβά ποιήματα και πήραν φωνή» (tanea.gr). Και είναι αλήθεια πως «Ο Πληθυντικός Αριθμός» είναι ο πρώτος δίσκος που περιέχει μελοποιημένα ποιήματα της Δημουλά.\nΤα ποιήματα προέρχονται από επτά συλλογές («Έρεβος», «Ερήμην», «Το Λίγο του Κόσμου», «Το Τελευταίο Σώμα μου», «Χαίρε Ποτέ», «Η Εφηβεία της Λήθης», «Ήχος Απομακρύνσεων») και είναι ενορχηστρωμένα για πιάνο, βιολί, ακορντεόν, κιθάρα, τσέλο και τρομπέτα (παίζει ο συνθέτης).\nΜια Μουσική-Ποιητική Παράσταση / «Θέλετε Δέντρ' Ανθίσετε, Θέλετε Μαραθείτε»\nΤραγουδούν: Βασίλης Γισδάκης, Καίτη Κουλλιά\n[Eros Music, 2003]\nΕδώ υπάρχουν τραγούδια βασικά, όπως και μερικές απαγγελίες (σε ποιήματα διαφόρων ποιητών). Πάντως και τα δύο ποιήματα της Κικής Δημουλά που ακούγονται στο «Τρένο στο Ρουφ» («Η περιφραστική πέτρα», «Η ταχεία ανάρρωση της απληστίας»), απαγγέλλονται από την Καίτη Κουλλιά, δεν μελοποιούνται.\nΚυριάκος Σφέτσας / Κική Δημουλά\nΣίγουρα ο πιο ενδιαφέρων δίσκος (CD) με μουσικές και με ποιήματα της Κικής Δημουλά είναι η «Γη των Απουσιών», με τις συνθέσεις να ανήκουν στον Κυριάκο Σφέτσα (υπάρχουν απαγγελίες κυρίως, μα και μικρές-σύντομες μελοποιήσεις).\nΗ συνεισφορά της Ορχήστρας Νυκτών Εγχόρδων του Δήμου Πατρέων, υπό την διεύθυνση του Θανάση Τσιπινάκη (ακούγονται επίσης τρομπέτα, βιολοντσέλο, πιάνο, τύμπανα και μπάσο), οι απαγγελίες της Αλεξάνδρας Σακελλαροπούλου, όπως και το φωνητικό σύνολο Ηχώ που συμμετέχει στην εγγραφή, συμβάλλουν τα μέγιστα στο κλίμα του άλμπουμ, που είναι εν ολίγοις συναρπαστικό!\nΌπως είχε πει ο ίδιος ο Κυριάκος Σφέτσας: «Περιμάζεψα ένα ηχητικό υλικό από ανεξίτηλες μνήμες, μουσικές και άλλες, που με είχαν διαμορφώσει και με είχαν συντροφέψει στις δύσκολες στιγμές μου. Αισθάνθηκα ότι ο ήχος των μαντολίνων εκφράζει το χθες, ο μοναχικός ήχος τη τρομπέτας ανακαλεί τα μπλουζ και την τζαζ, τα κρουστά φέρνουν εντός τους μύριες δραματικές διαστάσεις, αλλά είναι και η γλώσσα του σήμερα, το βιολοντσέλο με τον άκρατο λυρισμό του διογκώνει μια υπόγεια υπέρταση ψυχής, οι κιθάρες, το μπάσο και το πιάνο στηρίζουν μια αέναη κίνηση, πότε σύνθετη και πότε επίμονα στατική, ενώ η χορωδία κοριτσιών εκφράζει το μυστικό τραγούδι μιας γυναικείας καρδιάς». (tanea.gr)\nΤο Τερραίν του Παραδείσου\nΗ Μαρία Βουμβάκη –μία σοβαρή τραγουδοποιός, που την γνωρίσαμε από τους Πρώτους Αγώνες Ελληνικού Τραγουδιού Καλαμάτας, που είχε οργανώσει ο Μάνος Χατζιδάκις το 1991– στο τρίτο άλμπουμ της, «Το Τερραίν του Παραδείσου», μελοποιεί ή εν πάση περιπτώσει μεταχειρίζεται ένα ποίημα της Κικής Δημουλά, το «Συνέντευξις», από τη συλλογή «Η Εφηβεία της Λήθης» [Στιγμή, 1994].\nΗ προσέγγιση της Βουμβάκη είναι ποπ-ηλεκτρονική, είναι οπωσδήποτε διαφορετική, ή και μη αναμενόμενη, και γι' αυτό έχει το ενδιαφέρον της.\nΒράδιασε, τα Ξαναλέμε\n[Impact Music, 2007]\nΣτον προσωπικό δίσκο τού Μάνου Ξυδούς «Βράδιασε, τα Ξαναλέμε» ακούγεται και το ποίημα της Κικής Δημουλά «Για σένα στις επιθυμίες μου» (είναι ο τίτλος στο άλμπουμ), μελοποιημένο από τον Κώστα Παρίση, και τραγουδισμένο από τους Μάνο Ξυδούς και Μαριάννα Γερασιμίδου.\nΣυμπαθητική μελοποίηση, επίσης ποπ και κάπως electro, με το ποίημα να τραγουδιέται δύο φορές, την μία από την Γερασιμίδου και την άλλη από τον Ξυδούς, σαν σε διάλογο.\nΗ Κική Δημουλά διαβάζει ποιήματά της στο Underground Εντευκτήριο\n[DVD, μοιράστηκε με το περιοδικό Εντευκτήριο #83, Οκτώβριος-Δεκέμβριος, 2008]\nDVD διάρκειας 38 λεπτών, στο οποίο η Κική Δημουλά διαβάζει τα ποιήματά της «Πέρασα», «Σκόνη», «Γας ομφαλός», «Κονιάκ μηδέν αστέρων», «Η λιποταξία της Χιονάτης», «Επώδυνη αποκάλυψη», «Επισκευαστικά δάνεια», «Το σπάνιο δώρο», «Διδακτική ύλη», «Σαν να διάλεξες», «Ο πληθυντικός αριθμός», «Μαύρη γραβάτα» και «Άφησα να μην ξέρω».\nΕβδομήντα χρόνια ελληνική ραδιοφωνία\nΣυλλογή με ηχογραφήσεις, που έγιναν για λογαριασμό της Ελληνικής Ραδιοφωνίας. Η Κική Δημουλά διαβάζει για την εκπομπή του Κώστα Παπαγεωργίου «Ο Ποιητής Της Εβδομάδας» (4/11/2002).\nΣτων Άστρων την Άλω\nΗ καλή συνθέτρια Σοφία Καμαγιάννη δίνει ένα άλμπουμ, το 2008, με μελοποιημένη ποίηση (Γιώργος Σαραντάρης, Νίκος Εγγονόπουλος, Μαρία Πολυδούρη, Κώστας Καρυωτάκης κ.ά.).\nΤο τελευταίο κομμάτι του δίσκου είναι το ποίημα «Το διαζευκτικόν ή», το οποίο διαβάζει η ίδια η Κική Δημουλά, με συνοδεία μουσικής (με στοιχεία «έντεχνα», folk, κάπως abstract και με φωνητική επεξεργασία). Αρκετά ενδιαφέρον.\nΤαξιδεύοντας με την Κυριακάτικη Ελευθεροτυπία\n[Ελευθεροτυπία / Lyra, 2009]\nΓιγαντιαία έκδοση (7CD+DVD), που έγινε για λογαριασμό της εφημερίδας Ελευθεροτυπία. Ένα από τα επτά CD περιλάμβανε ανέκδοτα τραγούδια του Θάνου Μικρούτσικου. Ανάμεσά τους και το «Περιπλάνησις» (σε ποίηση Κικής Δημουλά) με τον Κώστα Θωμαΐδη.\nΕδώ έχουμε αληθινή μελοποίηση και μάλιστα εξαιρετική. Ο συνθέτης γνωρίζει πώς να αναδείξει κάθε λέξη του ποιήματος και βοηθούμενος από έναν σπουδαίο ερμηνευτή κατορθώνει κάτι όχι εύκολο. Ο ακροατής να μην χάνει ποτέ την επαφή του με τον (τραγουδιστικό) ποιητικό λόγο.\nΦ Χρυσός Λόγος\nΤο συγκρότημα Anemos το αποτελούν η Κατερίνα Νιτσοπούλου και ο Κώστας Χατζόπουλος. Το άλμπουμ τους «Φ Χρυσός Λόγος» ήταν μια παραγωγή της Λίνας Νικολακοπούλου και σ' αυτό ακούγονταν και μελοποιήσεις ποιημάτων της Κικής Δημουλά («Αποσιωπητικές εικόνες», «Περιφραστική πέτρα»), μαζί με μελοποιήσεις ποιημάτων των Dylan Thomas, Τζαλαλαντίν Ρουμί, Ανδρέα Εμπειρίκου, Βασιλικής Νικοπούλου, Γιώργου Σκούρτη και Λίνας Νικολακοπούλου.\nΣυμπαθητική προσπάθεια προσέγγισης, με απαγγελίες και μικρές-σύντομες μελοποιήσεις, με «αιθέρια» φωνητικά κ.λπ., στη γνωστή ποπ-άμπιεντ κατεύθυνση του συγκροτήματος.\nΗ Κική Δημουλά Διαβάζει Δημουλά\nΣτη γνωστή σειρά της Lyra η Κική Δημουλά διαβάζει ποιήματα από διάφορες συλλογές της (χωρίς συνοδεία μουσικής).\n[Private, 2013, μόνο digital]\nΨηφιακό άλμπουμ, από έναν πατρινό καλλιτέχνη, τον Zerus, ο οποίος δημιουργεί ηλεκτρονικό-άμπιεντ περιβάλλον, το οποίον υποδέχεται το ακόλουθο ποίημα: «Βρέχει με απόλυτη ειλικρίνεια. / Άρα δεν είναι φήμη, ο ουρανός / υπάρχει / και δεν είναι το χώμα λοιπόν / η μόνη λύση / όπως ισχυρίζεται ο κάθε τεμπέλης νεκρός.» (απαγγέλλει η ίδια η Κική Δημουλά, από sample προφανώς).\nStamdoc14 / H Λειτουργία των Πόλεων\nΠολυσυλλεκτικό άλμπουμ του Σταμάτη Κραουνάκη, με τραγούδια που αποδίδουν ο ίδιος και οι Αναστασία Έδεν, Γιώτα Νέγκα, Καίτη Ντάλη, Γιώργος Μαργαρίτης, Βίκυ Μοσχολιού (από παλαιότερη, εννοείται, ηχογράφηση) κ.ά. Ανάμεσα και «Το φιλί», που αποτελεί μέρος του ποιήματος της Κικής Δημουλά «Αθώο το αναπόδεικτο» από τη συλλογή της «Χαίρε Ποτέ» [Στιγμή, 1988].\nΤο ύφος του Σταμάτη Κραουνάκη είναι γνωστό και το τραγούδι είναι καλό.\nΚική Δημουλά/ Γιώργος Καζαντζής\nΜικρή Σουίτα / Η Κική Δημουλά διαβάζει... ο Γιώργος Καζαντζής συνθέτει\nΟ τίτλος του άλμπουμ (2CD) λέει σαφώς περί τίνος πρόκειται. Ή όπως σημειώνει ο συνθέτης: «Η ιδέα προέκυψε πριν περίπου πέντε χρόνια. Όλο αυτό το διάστημα ωρίμαζε, μέσα από την προσωπική μου ενασχόληση, την ανίχνευση της μουσικής ατμόσφαιρας στην ποίηση της Κικής Δημουλά και στον τρόπο που η ίδια διάβαζε τα ποιήματά της. Έτσι, ανακάλυψα την κρυμμένη μουσικότητα και θέλησα να την αποδώσω με τον πιο λιτό τρόπο. Στόχος μου είναι να αναδείξω την σχέση μουσικής και ποίησης, να υπογραμμίσω την δυνατότητά τους να λειτουργήσουν ως ενιαίο σύνολο». (tovima.gr)\nΕνδιαφέρουσες ορχηστρικές προσεγγίσεις της ποίησης της Κικής Δημουλά (στο πρώτο CD), με την ίδια να απαγγέλλει τα ποιήματά της και με τις μουσικές του Γιώργου Καζαντζή να συνθέτουν τα περιβάλλοντα (νεορομαντισμός, κλασικά & cinematic ηχοχρώματα κ.λπ.). Ωραίο ως σύνολο!\n[Private, 2014, μόνο digital]\nΗλεκτρονικός καλλιτέχνης, κάπως experimental, που σαμπλάρει «Το Ρεμάλι» (ποίημα της Κικής Δημουλά, που το απαγγέλλει η ίδια και που δημοσιεύτηκε για πρώτη φορά στο περιοδικό Η Λέξη, τεύχος #194, το 2007).\nΧιπ-χοπ σχήμα από το Αγρίνιο. Στο «Κάτι πιο σημαντικό» ακούγεται sample συνέντευξης της Κικής Δημουλά.\nΨάχνοντας στο YouTube ή στο δίκτυο γενικότερα βρίσκεις κι άλλες μελοποιήσεις ποιημάτων της Κικής Δημουλά, ή περιπτώσεις απαγγελιών με συνοδεία μουσικής, που δεν έχουν περάσει στη δισκογραφία.\nΓια παράδειγμα, το τραγούδι «Ο πληθυντικός αριθμός» σε μουσική Νίκου Πλάτανου με τον Θάνο Ανεστόπουλο ή ακόμη το έργο «Το Τελευταίο Σώμα μου», λαϊκό ορατόριο για φωνή, ορχηστρικό σύνολο και αναγνώστρια, συντεθειμένο από τον Σάκη Παπαδημητρίου (όχι τον γνωστό τζάζμαν-αυτοσχεδιαστή), βασισμένο στην φερώνυμη ποιητική συλλογή της Κικής Δημουλά, με την ερμηνεία της Μαρίας Φαραντούρη (πολύ ενδιαφέρον).\nΣίγουρα υπάρχουν κι άλλες προσεγγίσεις από το παρελθόν, όπως θα υπάρξουν και πολύ περισσότερες στο μέλλον. Η ποίηση της Κικής Δημουλά είναι, πλέον, πολύ αγαπητή όχι μόνο στο αναγνωστικό κοινό, μα και στους συνθέτες μας, στους τραγουδοποιούς και στα συγκροτήματα.\nΕν τω μεταξύ πάντα θα υπάρχουν αντιρρήσεις και διαφορετικές απόψεις, όσον αφορά στην επικοινωνία της ποίησης με την μουσική (κάτι που συμβαίνει από παλιά), αλλά πάντα θα προκύπτουν και ενδιαφέρουσες εκτελέσεις, εκδόσεις κ.λπ., που θα αναβιβάζουν στο ύψος που αρμόζει και τις δύο Τέχνες. Και την μουσική και την ποίηση.\nΚική Δημουλά (1931-2020): «Η σταθερά στη ζωή μου ήταν η δειλία»\nΚική Δημουλά (1931-2020): «Το σώμα δεν θέλει να πεθάνει»\nΜια παλιότερη, εξομολογητική συνέντευξη της μεγάλης Ελληνίδας ποιήτριας, που πέθανε σήμερα σε ηλικία 89 ετών, στη LiFO.\n«Αντίο κυρία Δημουλά μας»: Το συγκινητικό μήνυμα των εκδόσεων Ίκαρος για την ποιήτρια\nΟι εκδόσεις Ίκαρος εξέφρασαν τα συλλυπητήριά τους για τον θάνατο της ποιήτριας Κικής Δημουλά, με μια συγκινητική ανάρτηση στο Facebook\nΟ Wax Wings είναι ένα σύγχρονο, underground queer icon\nΟ πολυτάλαντος DJ και παραγωγός. του οποίου ο ήχος κινείται από το hip-hop, το trip-hop, την techno και τη house μέχρι το ροκ, το trap και την dark electronica, έχει μερικές πολύ ενδιαφέρουσες απόψεις για την καλλιτεχνική έκφραση, τα κινήματα και το μέλλον της μουσικής.\nΗ «λοξή» μουσική της Ιρλανδής καλλιτέχνιδος βρίσκεται ακόμα και σήμερα παντού, εξακολουθώντας να προκαλεί έντονα συναισθήματα αγάπης-μίσους.\nΚΩΣΤΑΣ ΑΝΑΓΝΩΣΤΟΠΟΥΛΟΣ | 16 ΩΡΕΣ ΠΡΙΝ\nΜΑΤΙΝΑ ΚΑΛΤΑΚΗ | 14 ΩΡΕΣ ΠΡΙΝ\nΣΤΑΥΡΟΥΛΑ ΠΑΠΑΣΠΥΡΟΥ | 16 ΩΡΕΣ ΠΡΙΝ


Aναδρομή σε περιόδους πολιτικής αστάθειας στην Ελλάδα - Flashnews.gr\nAναδρομή σε περιόδους πολιτικής αστάθειας στην Ελλάδα\nΌσοι αρέσκονται στις ιστορικές αναλογίες παρομοιάζουν, με μια δόση υπερβολής είναι αλήθεια, τη σημερινή κατάσταση στην Ελλάδα με τη Δημοκρατία της Βαϊμάρης (1918-1933), η οποία ξεκίνησε με μεταρρυθμιστικές φιλοδοξίες από την πλευρά των δυνάμεων της σοσιαλδημοκρατίας, του κέντρου και των φιλελεύθερων, συνάντησε όμως την απροκάλυπτη εχθρότητα των ναζί, των συντηρητικών εθνικιστών και των κομμουνιστών.\nΤο αποτέλεσμα ήταν τραγικό: η εξουσία παρεδόθη στον Χίτλερ. Η συνέχεια είναι γνωστή.\nΕκτοτε, το σύνδρομο της Βαϊμάρης (στις διάφορες εκδοχές του) κατατρύχει τη γερμανική πολιτική τάξη, η οποία αναζητά ομοιότητες και εκτός Γερμανίας. Δεν είναι τυχαίο ότι, κυρίως από γερμανικά μέσα ενημέρωσης, διατυπώνεται το ερώτημα σε κυβερνητικούς αξιωματούχους και δημοσιολόγους, αν υπάρχει κίνδυνος για πραξικόπημα στην Ελλάδα. Η ανησυχία τους εδράζεται στο γεγονός ότι η χώρα μας έχει μεγάλη παράδοση στις εκτροπές (μέχρι το 1974) και εντάθηκε λόγω της ανεξήγητης, από πρώτη ματιά, κίνησης του υπουργού Αμυνας Π. Μπεγλίτη να αλλάξει τώρα, σε συνθήκες πολιτικής έντασης, την ηγεσία των Ενόπλων Δυνάμεων.\nΠερίοδο πολιτικής ανωμαλίας και μεγάλης αβεβαιότητας δεν ζούμε πρώτη φορά. Όπως αναφέρει δημοσίευμα της «Κυριακάτικης Ελευθεροτυπίας», η πιο ενδεικτική ήταν αυτή του 1890-1897 όταν η ελληνική κοινή γνώμη, και αφού είχαν προηγηθεί αλλεπάλληλες οικονομικές χρεοκοπίες, εξωθημένη απ' τις πατριωτικές μυστικές εταιρείες ξεσηκώθηκε ζητώντας την υλοποίηση της Μεγάλης Ιδέας. Οπως αναφέρει ο Ν. Σβορώνος στο βιβλίο του «Επισκόπηση της νεοελληνικής ιστορίας» (Θεμέλιο), «η Ελλάδα είναι κατεστραμμένη οικονομικά και απροετοίμαστη στρατιωτικά. Ωστόσο, η κυβέρνηση Δεληγιάννη στέλνει στρατεύματα στο νησί (σ.σ.: Κρήτη) κι εξεγείρει ταυτόχρονα την Ηπειρο και τη Μακεδονία. Η Τουρκία κηρύχνει τον πόλεμο. Τα στρατεύματά της, οργανωμένα από γερμανούς αξιωματικούς, μπαίνουν στη Θεσσαλία και παίρνουν τη Λάρισα, διασκορπίζοντας τον ελληνικό στρατό. Αυτή ήταν η μεγαλύτερη ήττα της πολιτικής της Μεγάλης Ιδέας».\nΣτα πιο πρόσφατα χρόνια είχαμε τη διετία 1965-1967, που αποδείχθηκε μοιραία για τη δημοκρατία και τη χώρα. Τη διετία αυτή αποδομήθηκε μέχρι εκφυλισμού, το έτσι κι αλλιώς κολοβό κοινοβουλευτικό σύστημα, από τη δράση του παλατιού, του παρακράτους και των ξένων δυνάμεων με την εγκληματική συνέργεια της συντηρητικής παράταξης και μερίδας των μέσων ενημέρωσης. Η συνέπεια ήταν το εφτάχρονο «φάσκιωμα» των Ελλήνων και η τραγωδία της Κύπρου. Το κυρίαρχο αίτημα των δημοκρατικών δυνάμεων εκείνη την εποχή ήταν η προσφυγή στις κάλπες. Το παλάτι και οι άλλοι μηχανισμοί αντιστέκονταν σθεναρά και προσπαθούσαν με κάθε τρόπο (αποστασίες, εξαγορά συνειδήσεων, εκβιασμούς) να αποτρέψουν το διαφαινόμενο θρίαμβο της Ενωσης Κέντρου. Το πέτυχαν. Με βαρύ τίμημα.\nΣε πιο κοντινές εποχές, κλίμα μεγάλης πολιτικής κρίσης είχαμε την περίοδο 1989-1990 και την εποχή του «Ωνασείου» 1995-1996. Το σκάνδαλο Κοσκωτά είχε προκαλέσει ισχυρούς κραδασμούς στην κυβέρνηση του Α. Παπανδρέου. Ο τότε πρωθυπουργός παραπέμφθηκε στο Ειδικό Δικαστήριο, οι μισοί Ελληνες αποκαλούσαν τους άλλους μισούς (τους οπαδούς του ΠΑΣΟΚ) κλέφτες, αλλά ο Α. Παπανδρέου αγωνιζόταν με νύχια και με δόντια να κρατηθεί στην εξουσία. Ακόμη και από το κρεβάτι του «Γενικού Κρατικού» έψαχνε τρόπο προκειμένου να αποτρέψει την εκλογική νίκη του προαιώνιου αντιπάλου του, Κ. Μητσοτάκη.\nΕκανε προτάσεις στα κόμματα της αριστεράς για τη δημιουργία κυβέρνησης προοδευτικού προσανατολισμού, δελεάζοντάς τα και με έναν εκλογικό νόμο που ήταν πολύ κοντά στην απλή αναλογική. Ο ενιαίος Συνασπισμός δεν «τσίμπησε», απέρριψε την ιδέα, έθεσε ως πρώτη προτεραιότητα το θέμα της κάθαρσης και προτίμησε να συμπράξει με τη Νέα Δημοκρατία (κυβέρνηση Τζαννετάκη). Ακολούθησε η αλήστου μνήμης οικουμενική κυβέρνηση, επιλογές της οποίας θεμελίωσαν το καθεστώς διαπλοκής και διαμόρφωσαν το τοπίο στο χώρο της ιδιωτικής τηλεόρασης. Το «κόμμα νέου τύπου» ήταν έτοιμο και η χώρα έμπαινε στη φάση της «τηλεοπτικής δημοκρατίας». Το εκλογικό σύστημα, πάντως, έκανε τη δουλειά του. Με ποσοστό πάνω από 47%, το δεύτερο μεγαλύτερο από το 1981, ο Κ. Μητσοτάκης κατάφερε να συγκροτήσει αυτοδύναμη κυβέρνηση με πλειοψηφία μόλις μιας έδρας.\nΗ περίοδος του «Ωνασείου» είχε και πάλι πρωταγωνιστή τον Α. Παπανδρέου. Η παρατεταμένη αδυναμία του, λόγω της ασθένειάς του, να κυβερνήσει είχε ως αποτέλεσμα την ανάπτυξη διαλυτικών τάσεων και έντονων εσωκομματικών διεργασιών.\nΗ κοινωνία, η αντιπολίτευση και τα στελέχη του ΠΑΣΟΚ παρακολουθούσαν με αγωνία τα ιατρικά ανακοινωθέντα για να μάθουν για την πορεία της υγείας του και για το αν θα παραιτηθεί από τη θέση του. Ραντεβού στην τέντα που είχε στηθεί έξω από το «Ωνάσειο» έδιναν καθημερινώς δημοσιογράφοι και υπουργοί για ανταλλαγή πληροφοριών και εκτιμήσεων. Η χώρα ήταν ακυβέρνητη ή για να ακριβολογούμε το κενό εξουσίας που είχε δημιουργηθεί είχε καταληφθεί από κάτι περίεργους τύπους με άσχετες ως προς τη διακυβέρνηση της χώρας ιδιότητες (χαρτορίχτρες, καφετζούδες, ξεματιάστρες, ιερομόναχοι, κονφερασιέ). Η αντιπολίτευση, τα μέσα ενημέρωσης όλων των αποχρώσεων, αλλά και πολλά στελέχη του ΠΑΣΟΚ ζητούσαν την παραίτηση του Α. Παπανδρέου.\nΣτο ζήτημα αυτό καθοριστική ήταν η συμβολή του σημερινού πρωθυπουργού Γ. Παπανδρέου, ο οποίος έπεισε τον πατέρα του να αποχωρήσει και στη συνέχεια συντάχθηκε, όχι με τους φίλους του πατέρα του, αλλά με την «ομάδα των τεσσάρων» (Σημίτης, Πάγκαλος, Βάσω Παπανδρέου, Αυγερινός), η οποία είχε συγκροτηθεί για να αποτελέσει το αντίπαλον δέος στους οπαδούς του ιδρυτή του ΠΑΣΟΚ. Η βοήθεια που προσέφερε ο Γ. Παπανδρέου στον Κ. Σημίτη για να γίνει πρωθυπουργός τον Ιανουάριο του 1996 και να εκλεγεί πρόεδρος του κόμματος στο συνέδριο του Ιουνίου, ήταν αποφασιστικής σημασίας.\nΕτσι φάνηκε ως αυτονόητη πράξη ανταπόδοσης από την πλευρά του Κ. Σημίτη η παράδοση του δαχτυλιδιού της διαδοχής στον Γ. Παπανδρέου οκτώ χρόνια αργότερα. Ο άνθρωπος που συνέβαλε το 1996 να λυθεί με ομαλό τρόπο το πολιτικό πρόβλημα της χώρας, σήμερα, 15 χρόνια μετά, είναι ξανά στο προσκήνιο και πάλι σε μια περίοδο πολιτικής ανωμαλίας, αλλά αυτή τη φορά με διαφορετικό ρόλο.\nΚυριακή, 6 Νοεμβρίου 2011, 20:54


Κρέμα Varicobooster αγορά στην Κεφαλονιά\nΚρέμα Varicobooster στην Κεφαλονιά\nΗ κρέμα Varicobooster είναι μια καινοτόμος θεραπεία για την καταπολέμηση των κιρσών. Μπορείτε να το παραγγείλετε στο Κεφαλονιά στην καλύτερη τιμή στην επίσημη ιστοσελίδα. Για να αγοράσετε με επιτυχία ένα φάρμακο για την καταπολέμηση των κιρσών των ποδιών, πρέπει να συμπληρώσετε τη φόρμα στον ιστότοπο. Για να το κάνετε αυτό, χρησιμοποιώντας τη φόρμα παραγγελίας, υποδείξτε τον αριθμό τηλεφώνου και το όνομά σας, αφού συμπληρώσετε την αίτηση, ο διαχειριστής θα σας καλέσει την επόμενη ώρα και θα απαντήσει στις ερωτήσεις σας. Το προϊόν έχει έκπτωση 50%, οπότε μπορείτε να το αποκτήσετε σε ελκυστική τιμή 39€. Πληρώστε μόνο αφού λάβετε παράδοση μέσω ταχυδρομείου ή από έναν ταχυμεταφορέα χρημάτων μέσω ταχυδρομείου ή παράδοσης courier\nΠώς να αγοράσει στην Κεφαλονιά Varicobooster\nΠώς μπορείτε να πάρετε μια κρέμα κατά των κιρσών στην Κεφαλονιά;\nΓια να παραγγείλετε μια κρέμα, συμπληρώστε τα δεδομένα σας στη φόρμα παραγγελίας στον ιστότοπο, αναφέροντας το όνομα και τον αριθμό τηλεφώνου επικοινωνίας σας. Στη συνέχεια, περιμένετε μια κλήση από τον διευθυντή που θα διευκρινίσει τις λεπτομέρειες της παραγγελίας κρέμας Varicobooster στην Ελλάδα. Ελέγξτε το δέμα στο ταχυδρομείο και μόνο μετά πληρώστε για την κρέμα. Η Ελλάδα και η Κεφαλονιά είναι προσβάσιμα από την υπηρεσία παράδοσης. Πρέπει να ληφθεί υπόψη ότι το κόστος παράδοσης εξαρτάται από την πόλη.\nΚρέμα κατά των κιρσών μπορεί να παραγγελθεί στο Κεφαλονιά. Το κόστος για την κρέμα παρουσιάζεται στον ιστότοπο. Μόνο τώρα μπορείτε να παραγγείλετε -50% έκπτωση. Μπορείτε να αγοράσετε ένα φάρμακο κατά των κιρσών για προώθηση - μόνο 39€! Πληρωμή μόνο αφού λάβετε το δέμα στη διεύθυνση σας, αμέσως μετά τη λήψη του δέματος.\nVaricobooster στην Καβάλα Varicobooster στη Μύκονο\nΚριτικές για Varicobooster στην Κεφαλονιά\nΜαρία, 51 Χρόνια, Κεφαλλονιά\nΓια αρκετά χρόνια στη σειρά αγωνίστηκα ανεπιτυχώς με άσχημες φλέβες αράχνης στο κάτω πόδι μου. Δοκίμασα όλες τις παραδοσιακές συνταγές στον εαυτό μου, αλλά το αποτέλεσμα της θεραπείας ήταν μηδέν. Με τη συμβουλή ενός φίλου, παραγγείλετε κρέμα κιρσών. Τα πόδια μου δεν ήταν ποτέ τόσο καλά και υγιή, θα συνεχίσω την πορεία της θεραπείας!\nΓια παραγγελία Varicobooster στην Κεφαλονιά 50% το καθένα